### Likumprojekts

Par Grozīto Latvijas Republikas valdības un Starptautiskā kriminālā tribunāla bijušajai Dienvidslāvijai līgumu par liecinieku, kuri liecinājuši vai liecinās starptautiskā tribunāla procesā, un, ja nepieciešams, to tuvāko radinieku pārvietošanu uz Latvijas Republikas teritoriju

**1.pants.** Latvijas Republikas valdības 2013.gada .................. vēstules un Starptautiskā kriminālā tribunāla bijušajai Dienvidslāvijai 2013.gada .................. vēstules apmaiņas ceļā noslēgtais Grozītais Latvijas Republikas valdības un Starptautiskā kriminālā tribunāla bijušajai Dienvidslāvijai līgums par liecinieku, kuri liecinājuši vai liecinās starptautiskā tribunāla procesā, un, ja nepieciešams, to tuvāko radinieku pārvietošanu uz Latvijas Republikas teritoriju (turpmāk – Līgums) ar šo likumu tiek pieņemts un apstiprināts.

**2.pants**. Līgumā paredzēto saistību izpildi koordinē Iekšlietu ministrija.

**3.pants.** Līgums stājas spēkā tā 25.punktā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**4.pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Līgums angļu valodā un tā tulkojums latviešu valodā.

**5.pants.** Ar šā likuma spēkā stāšanos spēku zaudē likums "Par Latvijas Republikas valdības un Starptautiskā kriminālā tribunāla bijušajai Dienvidslāvijai līgumu par liecinieku, kuri liecinājuši vai liecinās starptautiskā tribunāla procesā, un, ja nepieciešams, to tuvāko radinieku pārvietošanu uz Latvijas Republikas teritoriju" (Latvijas Republikas Saeimas un Ministru Kabineta Ziņotājs, 2005, 7.nr.).

Iekšlietu ministrs

Rihards Kozlovskis